stanford-oval/wikipedia huggingface dataset:
ผู้ชนะสิบทิศ
โครงเรื่อง

มหาราชพม่าพระองค์หนึ่งมีพื้นตระกูลกำเนิดสามัญชน "จะเด็ด" เป็นลูกพระนมหลวง จึงพลอยได้สมาคมกับพระราชวงศ์นับแต่ร่วมน้ำนมกับมังตราราชบุตร และตะละแม่จันทรา ต่อมาเป็นดั่งดวงใจ จะเด็ด ฉากของเรื่องมีสามเมืองใหญ่ที่เหตุการณ์เกี่ยวเนื่องกันด้วยการเมือง การรบ ความแค้น และความรัก คือตองอู เมืองพม่าอันมีจะเด็ดเป็นหนึ่งในตองอู กับเมืองแปร และเมืองหงสาวดี อันเป็นเมืองมอญ ตองอูนั้นสร้างด้วยสามเกลอร่วมใจกัน คือ มังสินธุ ขุนพลผู้ออกบวช ภายหลังเป็นมหาเถรกุโสดออาจารย์ของจะเด็ด, ทะกะยอดิน ขุนพลผู้พอใจเป็นขุนวัง และเมงกะยินโย ขุนพลผู้เป็นกษัตริย์เมืองตองอู มีพระราชธิดาเกิดแต่พระอัครมเหสีนามว่า ตะละแม่จันทรา มีพระราชโอรสเกิดด้วยพระมหาเทวีเป็นรัชทายาทนามว่า มังตรา ส่วนจะเด็ดเป็นลูกคนปาดตาลที่แม่ชื่อ นางเลาชี ซึ่งมหาเถรกุโสดอถวายคำแนะนำกษัตริย์ตองอู รับเป็นพระนมของมังตราและจันทรา
ฝ่ายเมืองแปร หญิงผู้เป็นแสนรักของจะเด็ดอีกคนเกิดที่นี่ นามตะละแม่กุสุมา พระธิดาพระเจ้าเมืองแปรหรือพระเจ้านรบดี พระเจ้าแปรเป็นพระอนุชาของผู้ครองหงสาวดีคือพระยาราม มีราชบุตรชื่อสอพินยา ซึ่งมีบริวารนามว่าไขลู ตัวละครนี้ยาขอบรักที่สุด เพราะจะสร้างพระเอกอย่างจะเด็ดสร้างได้ไม่ยากนัก แต่จะสร้างคนชั่วช้าแบบไขลูสร้างได้ยากยิ่ง ตัวละครในผู้ชนะสิบทิศมีมากและกินเวลายาว กระนั้นการที่คนอ่านไม่เพียงตราตรึงบทของตัวละครเอก แต่ยังแผ่ใจจดจำตัวประกอบรองๆ ไม่สับสนหลงลืม เพราะผู้ประพันธ์กำหนดบทบาทและบุคลิกภาพของตัวละครชัดเจน เป็นกระพี้ที่สำคัญต่อการประสมประสานเป็นองค์เอกภาพเดียวกัน
จะเด็ดเจ้าชู้และเป็นชายชาตรีลูกคนธรรมดา เกือบจะพิมพ์เดียวกับขุนแผน ขณะที่ขุนแผนใช้เวทมนตร์และวิ่งหาความรัก ไม่ประสบความสำเร็จในชีวิตรักโดยเฉพาะชีวิตครอบครัว ส่วนบทบาทของขุนแผนในทางสังคมก็เพียงขุนนางชาวบ้านผู้จงรักภักดี แต่จะเด็ดหนุ่มรูปงามคารมดี มิได้ใช้เวทมนตร์ใด หากกิริยาวาจานั้นกำใจทั้งสาวๆ ในตัวละครและทั้งคนอ่าน แม้ผู้หญิงตามปกติไม่เห็นใจชายเจ้าชู้ ทว่าจะเด็ดดูว่าเป็นข้อยกเว้น เพราะด้วยความเคลิ้มอยากเป็นตะละแม่สักนางหนึ่ง เมื่อจะเด็ดอ้อนรำพัน "ข้าพเจ้ารักจันทราด้วยใจภักดิ์ แต่รักกุสุมาด้วยใจปอง" ซึ่งหัวใจจะเด็ดยังกว้างเหมือนมหาสมุทรที่ไม่เลือกเรือสำหรับหญิงอื่นๆ อีกด้วย ในความเป็นสามัญชนของจะเด็ดยังแตกต่างจากขุนแผน ที่เป็นเพียงข้าผู้ภักดีในฐานะขุนนาง ทว่าจะเด็ดไม่เพียงเด็ดดอกฟ้าโดยเป็นสวามีพระพี่นางของมังตรา หลังสิ้นมังตรายังขึ้นเป็นกษัตริย์ของคนทั้งแผ่นดิน[ต้องการอ้างอิง]
การดัดแปลง

ผู้ชนะสิบทิศ ถูกนำไปสร้างเป็น ละครเวที ละครวิทยุ ละครโทรทัศน์ และ ภาพยนตร์ มาแล้วหลายครั้ง ได้แก่
การดัดแปลง > ภาพยนตร์

ในระหว่างช่วงปี พ.ศ. 2509 - พ.ศ. 2510 ผู้ชนะสิบทิศสร้างครั้งแรกเป็นภาพยนตร์ไตรภาค ในระบบถ่ายทำ 16 มม. สร้างโดย เจ้าพระยาภาพยนตร์ อำนวยการสร้างโดย เฑียรร์ กรรณสูต กำกับการแสดงโดย เนรมิต บทภาพยนตร์โดย พงศ์ อำมาตย์, อนุมาศ บุนนาค, เจน จำรัสศิลป์ ถ่ายภาพโดย อนันต์ อินละออ เนื้อเรื่องแบ่งเป็น 3 ภาค ดังนี้
| ชื่อตอน | วันที่เข้าฉาย | โรงภาพยนตร์ | ความยาว |
| --- | --- | --- | --- |
| ยอดขุนพล | 8 เมษายน พ.ศ. 2509 | แกรนด์ วังบูรพา | 145 นาที |
| บุเรงนองลั่นกลองรบ | 15 เมษายน พ.ศ. 2510 | ศาลาเฉลิมกรุง | 131 นาที |
| บุเรงนองถล่มหงสาวดี | 7 กันยายน พ.ศ. 2510 | ศาลาเฉลิมกรุง | 143 นาที |
| ตัวละคร | ยอดขุนพล | บุเรงนองลั่นกลองรบ | บุเรงนองถล่มหงสาวดี |
| --- | --- | --- | --- |
จะเด็ด/มังฉงาย/บุเรงนองกะยอดินนรธา (พระเจ้าบุเรงนอง): ไชยา สุริยัน 
มังตรา (พระเจ้าตะเบ็งชะเวตี้): ประจวบ ฤกษ์ยามดี
ตะละแม่จันทรา: กรุณา ยุวกร
ตะละแม่กุสุมา: พิศมัย วิไลศักดิ์
ตะละแม่อเทตยา: เอื้อมเดือน อัษฎา 
มินบู: แก่นใจ มีนะกนิษฐ์
กันทิมา: เมตตา รุ่งรัตน์
ตะละแม่นันทวดี: บุศรา นฤมิตร
เมงกะยินโย (พระเจ้าเมงจีโย): ทัต เอกทัต (ประวัติ ผิวเผือก)
เลาชี: ศรินทิพย์ ศิริวรรณ
จาเลงกะโบ: ชนะ ศรีอุบล
เนงบา: อดินันท์ สิงห์หิรัญ
สีอ่อง: รุจน์ รณภพ
สอพินยา: แมน ธีระพล
ไขลู: สมพล กงสุวรรณ
มหาเถรกุโสดอ: หม่อมหลวงรุจิรา อิศรางกูร
ร่วมด้วย อรสา อิศรางกูร ณ อยุธยา, มารศรี อิศรางกูร ณ อยุธยา, สมควร กระจ่างศาสตร์, สาหัส บุญหลง, ถนอม อัครเศรณี, ชาลี อินทรวิจิตร, เชาว์ แคล่วคล่อง, สุคนธ์ คิ้วเหลี่ยม, เมืองเริง ปัทมินทร์, สิงห์ มิลินทราศัย
ในการฉายเป็นภาพยนตร์นั้น มีเพลงประกอบที่เป็นที่รู้จักและยังติดอยู่ในความทรงจำตราบจนปัจจุบัน 2 เพลง คือ "บุเรงนองลั่นกลองรบ" ขับร้องโดย สุเทพ วงศ์กำแหง และ "ผู้ชนะสิบทิศ" ขับร้องโดย ชรินทร์ นันทนาคร
เพลงบุเรงนองลั่นกลองรบนั้นทำดนตรีใหม่ให้เป็นดนตรีร่วมสมัยมากขึ้น แต่ยังคงเนื้อร้องเดิมอยู่ โดย  กษาปณ์ จำปาดิบ ในปี พ.ศ. 2538 และยืนยง โอภากุล ในปี พ.ศ. 2549
การดัดแปลง > ละครโทรทัศน์

ผู้ชนะสิบทิศมีการสร้างเป็นละครโทรทัศน์มาแล้วหลายครั้งและเมื่อต้นปี พ.ศ. 2549  โมเดิร์นไนน์ทีวี มีโครงการสร้างเป็นละครอีกครั้ง โดยประกาศหานักแสดงนำฝ่ายชายสำหรับบทจะเด็ด แต่ยกเลิกไป เนื่องจากการปรับเปลี่ยนโครงสร้างของผู้อำนวยการสถานีโทรทัศน์ หลังเหตุการณ์รัฐประหารในประเทศไทย พ.ศ. 2549
อย่างไรก็ดี ผู้ชนะสิบทิศ เป็นนิยายที่ว่าถึง กษัตริย์พม่าองค์ที่สามารถชนะเอกราชของกรุงศรีอยุธยาได้ จึงเป็นกระแสวิพากษ์วิจารณ์เสมอ ๆ เมื่อจะสร้างเป็นละครหรือภาพยนตร์แต่ละครั้ง
| ปี | พ> ศ. 2501 | พ> ศ. 2504 | พ> ศ. 2514 | พ> ศ. 2523 | พ> ศ. 2526 | พ> ศ. 2532-33 | พ> ศ. 2556 |
| --- | --- | --- | --- | --- | --- | --- | --- |
| สถานีออกอากาศ | ละคร ช่อง 4 บางขุนพรหม | ละคร ช่อง 4 บางขุนพรหม | ละคร ช่อง 4 บางขุนพรหม | ละคร ช่อง 9 | ละคร ช่อง 5 | ละคร ช่อง 3 | ละคร ช่อง 8 |
| ผู้จัดละคร |  |  |  |  |  | กนกวรรณ ด่านอุดม | บริษัท ศรีคำรุ้ง โปรดักชั่น จำกัด |
| วันเวลาออกอากาศ |  |  |  |  |  | จันทร์-พฤหัสบดี หลังข่าวภาคค่ำ | วันจันทร์ – วันพุธ เวลา 20.00 น. |
| ผู้กำกับการแสดง |  |  |  |  |  | พิศาล อัครเศรณี | คุณากร เศรษฐี |
| ผู้ขับร้องเพลงนำ |  |  |  |  |  | อาเธอร์ ปัญญะโชติ | ณัฐพนธ์ วงษ์สนิท |
นักแสดงหลัก
| จะเด็ด / มังฉงาย / บุเรงนองกะยอดินนรธา (พระเจ้าบุเรงนอง) | ประกอบ ไชยพิพัฒน์ | ชรินทร์ นันทนาคร | อัศวิน รัตนประชา | นิรุตติ์ ศิริจรรยา | สมชาติ ประชาไทย | สันติสุข พรหมศิริ | รัฐภูมิ โตคงทรัพย์ |
| ตะละแม่จันทรา | ดาเรศ สาตะจันทร์ |  | ศศิมา สิงห์สิริ | นันทวัน เมฆใหญ่ | ดวงใจ หทัยกาญจน์ | นาถยา แดงบุหงา | ปริศนา กัมพูสิริ |
| มังตรา (พระเจ้าตะเบ็งชะเวตี้) |  |  |  | พิศาล อัครเศรณี | อัศวิน รัตนประชา | ไตรภพ ลิมปพัทธ์ | จิระ ด่านบวรเกียรติ |
| ตะละแม่กุสุมา | ทรงศรี เทวคุปต์ | สวลี ผกาพันธุ์ | ทิวาพร กาญจนารมณ์ | กนกวรรณ ด่านอุดม | พิมพ์ใจ พรหมมาลี | สินจัย หงส์ไทย | วัลเณซ่า เมืองโคตร |
| สอพินยา |  |  |  | สุประวัติ ปัทมสูติ |  | ศานติ สันติเวชกุล | ปรมะ อิ่มอโนทัย |
| ตะละเจ้ามุกอาย |  |  |  | เดือนเต็ม สาลิตุล |  |  |  |
| อเทตยา |  |  |  | กรรณิกา ธรรมเกษร |  | ปริศนา กล่ำพินิจ | กุลมาศ สารสาส |
| กันทิมา / นาคะตะเชโบ |  |  |  | โขมพัตร อรรถยา |  | ธัญญา โสภณ | ณปภัช วัฒนากมลวุฒิ |
| โชอั้ว |  |  |  | สุมาลี ชาญภูมิดล |  |  |  |
การดัดแปลง > ละครวิทยุ

รายการ วรรณกรรมทางอากาศ จัดโดย อาคม ธรรม์นิเทศ ทางสถานีวิทยุ 01 มีนบุรี เอเอ็ม 945 ราว พ.ศ. 2530 - 2540
ละครวิทยุ เอเอ็ม พ.ศ. 2554
คณะสยาม 81 ทางสถานีวิทยุ วพท.เอเอ็ม 792 เวลา 8.30 - 9.00 น. เริ่มเดือนกันยายน พ.ศ. 2555
การดัดแปลง > เพลงประกอบละคร

| ปี | ชื่อเพลง | คำร้อง | ทำนอง | เรียบเรียง | ขับร้อง |
| --- | --- | --- | --- | --- | --- |
| 2501 | ผู้ชนะสิบทิศ | ไสล ไกรเลิศ | ไสล ไกรเลิศ | - | - |
| 2504 | ผู้ชนะสิบทิศ | ไสล ไกรเลิศ | ไสล ไกรเลิศ | - | ชรินทร์ นันทนาคร |
| 2514 | ผู้ชนะสิบทิศ | ไสล ไกรเลิศ | ไสล ไกรเลิศ | - | ชรินทร์ นันทนาคร |
| 2523 | ผู้ชนะสิบทิศ | ไสล ไกรเลิศ | ไสล ไกรเลิศ | - | ชรินทร์ นันทนาคร |
| 2523 | ผู้ชนะสิบทิศ | ไสล ไกรเลิศ | ไสล ไกรเลิศ | - | ชรินทร์ นันทนาคร |
| 2526 | ผู้ชนะสิบทิศ | ไสล ไกรเลิศ | ไสล ไกรเลิศ | - | ยืนยง โอภากุล |
| 2532 | ผู้ชนะสิบทิศ | ชัยรัตน์ วงศ์เกียรติขจร | ชัยรัตน์ วงศ์เกียรติขจร | วิรัช อยู่ถาวร | อาเธอร์ ปัญญโชติ |
| 2556 | ชัยชนะนี้เป็นของเธอ | สุทธิพงษ์ สมบัติจินดา | วุฒิชัย สมบัติจินดา | อนุชา อรรจนาวัฒน์ | ณัฐพนธ์ วงษ์สนิท |
| 2556 | หัวใจให้แผ่นดิน...วิญญาณให้ความรัก | สุทธิพงษ์ สมบัติจินดา | วุฒิชัย สมบัติจินดา | อนุชา อรรจนาวัฒน์ | ณัฐพนธ์ วงษ์สนิท |
โรงเรียนปทุมเทพวิทยาคาร

| โรงเรียนปทุมเทพวิทยาคาร Pathumthep Witthayakarn School |
| --- | --- |

ที่ตั้ง
ถนนมิตรภาพ ตำบลโพธิ์ชัย อำเภอเมืองหนองคาย จังหวัดหนองคาย 43000
ข้อมูล
ชื่ออื่น: ป.ท.ค., P.T.K
ประเภท: โรงเรียนรัฐบาลประจำจังหวัด  โรงเรียนมัธยมศึกษาขนาดใหญ่พิเศษ สำนักงานคณะกรรมการการศึกษาขั้นพื้นฐาน กระทรวงศึกษาธิการ
คำขวัญ: มารยาทดี มีปัญญา กีฬาเด่น เน้นวินัย เป็นหัวใจของปทุมเทพวิทยาคาร
สถาปนา: พ.ศ. 2457 (โรงเรียนหญิงล้วน) 4 พฤษภาคม พ.ศ. 2510   (รวมโรงเรียนชายล้วนและโรงเรียนหญิงล้วน) (57 ปี 192 วัน)
ผู้ก่อตั้ง: กรมสามัญศึกษา
เขตการศึกษา: หนองคาย
หน่วยงานกำกับ: สำนักงานเขตพื้นที่การศึกษามัธยมศึกษาเขต 21
ผู้อำนวยการ: นายเฉลียว สรสิทธิ์
จำนวนนักเรียน: 3,925 คน
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน   ภาษาเยอรมัน  ภาษาลาว  ภาษาฝรั่งเศส  ภาษาสเปน  ภาษาเกาหลี  ภาษาญี่ปุ่น  ภาษาเวียดนาม
สี:    ชมพู-น้ำเงิน
เพลง: เพลงมาร์ชปทุมเทพวิทยาคาร
เว็บไซต์: http://www.schoolptk.ac.th  (เว็บไซต์โรงเรียน) http://www.schoolptk.ac.th/ep/index.php  (เว็บไซต์ห้องหลักสูตรภาษาอังกฤษ ห้อง EP)
โรงเรียนปทุมเทพวิทยาคาร (อักษรย่อ: ป.ท.ค.) เป็นโรงเรียนประจำจังหวัดหนองคายและเป็นโรงเรียนประเภทโรงเรียนมัธยมขนาดใหญ่พิเศษ ปัจจุบันจัดการศึกษาระดับมัธยมศึกษารูปแบบสหศึกษา โรงเรียนปทุมเทพวิทยาคารในปัจจุบันยังได้รับการปรับปรุงจนเป็นโรงเรียนมาตรฐานสากลสู่อาเซียน
ประวัติ

เดิมจังหวัดหนองคายมีโรงเรียนมัธยมศึกษาประจำจังหวัด 2 โรงเรียน คือ โรงเรียนประจำจังหวัดชาย “หนองคายวิทยาคาร” และโรงเรียนสตรีหนองคาย “ปทุมเทพรังสรรค์” มีประวัติความเป็นมาพอสังเขป  ดังนี้
พ.ศ. 2457 โรงเรียนหนองคายวิทยาคาร เปิดทำการเรียนการสอนระดับประถมศึกษา ชั้นประถมศึกษาปีที่ 1 โดยอาศัยศาลาโรงธรรมวัดศรีสุมังค์ ตำบลโพธิ์ชัย อำเภอเมืองหนองคาย เป็นสถานที่เล่าเรียน มีนายน้อย บุญชัยศรี เป็นครูใหญ่ และนายสำราญ ภักดีนวล เป็นครูน้อย
พ.ศ. 2458 ขุนวรสิษฐดรุณเวทย์ (นารถ อินทุสมิต)  ได้รับแต่งตั้งให้มารับตำแหน่งครูใหญ่ ได้ย้ายโรงเรียนมาอาศัย ศาลาโรงธรรมวัดศรีคุณเมือง  เป็นที่เล่าเรียน
พ.ศ. 2460 ย้ายโรงเรียนมาอาศัยศาลาโรงธรรมวัดศีรษะเกษ เป็นสถานที่เล่าเรียน และจัดการศึกษาถึง ชั้นมัธยมศึกษาปีที่ 1
พ.ศ. 2463 – 2464 กระทรวงศึกษาธิการ จัดสรรงบประมาณให้สร้างอาคารเรียนแบบชั่วคราวขึ้นที่บริเวณสนามกีฬาจังหวัดหนองคาย   จึงย้ายมาทำการสอนที่อาคารหลังใหม่ จัดการศึกษาถึงชั้นมัธยมศึกษาปีที่ 3
พ.ศ. 2465 ย้ายสถานที่เล่าเรียนไปอยู่ที่จวนผู้ว่าราชการจังหวัดหนองคาย ปัจจุบันเป็นเรือนไม้ทรงปั้นหยาชั้นเดียว
พ.ศ. 2467 ได้รับงบประมาณมาสร้างอาคารเรียนถาวรขึ้นที่บริเวณสนามกีฬาอนุสาวรีย์ปราบฮ่อจึงได้ย้ายสถานที่มาเรียนที่ตึกใหม่นี้ตลอดมา
พ.ศ. 2472 นายอำไพ พลศักดิ์ ได้รับการแต่งตั้งให้มาดำรงตำแหน่งครูใหญ่ และได้เริ่มจัดการศึกษาชั้นมัธยมศึกษาปีที่ 4  ขึ้น ต่อมาได้ขยายการจัดการศึกษาในชั้นมัธยมศึกษาปีที่ 5 และชั้นมัธยมศึกษาปีที่ 6 ตามลำดับ
พ.ศ. 2503 นายสุชาติ สุขากันยา ได้รับการแต่งตั้งให้ดำรงตำแหน่งอาจารย์ใหญ่และได้เปิดสอนชั้นมัธยมศึกษาตอนปลายสายสามัญแผนกวิทยาศาสตร์  ชั้นมัธยมศึกษาปีที่ 4 ขึ้น
ในปี พ.ศ. 2505 มีนักเรียนชั้นประโยคมัธยมศึกษาตอนปลาย (ชั้นมัธยมศึกษาปีที่  5)  เป็นรุ่นแรก
พ.ศ. 2505   กระทรวงศึกษาธิการ ขยายพื้นที่ของสถานศึกษาให้เพียงพอกับจำนวนนักเรียนที่เพิ่มขึ้นจึงได้จัดสร้างอาคารเรียนขึ้นในพื้นที่สาธารณะ  ถนนมิตรภาพ  ตำบลโพธิ์ชัย ซึ่งอยู่ทางทิศตะวันออกของสนามบินหนองคาย แล้วให้ย้ายโรงเรียนหนองคายวิทยาคารมาอยู่ ณ สถานที่แห่งนี้
โรงเรียนสตรีหนองคาย “ปทุมเทพรังสรรค์” จัดตั้งขึ้นเมื่อวันที่ 1 ธันวาคม พ.ศ. 2473 โดยอำมาตย์เอก พระปทุมเทวาภิบาล ข้าหลวงประจำจังหวัดหนองคายเป็นผู้ดำริให้จัดตั้งขึ้น และเปิดทำการสอนในระดับประถมศึกษา (ประถมศึกษา 1 – ประถมศึกษา 3) เมื่อวันที่ 23 ธันวาคม พ.ศ. 2473  ใช้อาคารที่ว่าการอำเภอเมืองหนองคาย ซึ่งเป็นเรือนไม้ชั้นเดียวทรงปั้นหยา ตั้งอยู่บริเวณสำนักงานที่ดินจังหวัดหนองคายปัจจุบันเป็นอาคารเรียน มีนักเรียน 119 คน นายจันทร์ แสนคำศรี รักษาการในตำแหน่งครูใหญ่ มีครูน้อย 2 คน คือ น.ส.อนงค์  สิริคันธานนท์ และ น.ส.เฉลิม นาทะทัต
พ.ศ. 2473 - 2474 นางมณี กมลสุทธิ   ดำรงตำแหน่งครูใหญ่
พ.ศ. 2474 นางลมโชย นาครทรรพ ดำรงตำแหน่งครูใหญ่และเริ่มเปิดสอนในระดับชั้นมัธยมศึกษา
พ.ศ. 2484 เปิดสอนชั้นมัธยมศึกษาปีที่ 6
พ.ศ. 2481 – 2490 นางสุดใจ ณ ลำปาง  ดำรงตำแหน่งครูใหญ่
พ.ศ. 2490 – 2490 นายอินทร์ ศิริมาศ ได้รับแต่งตั้งให้รักษาการครูใหญ่
พ.ศ. 2490 – 2505 นางอติพร แสงสิงแก้ว ดำรงตำแหน่งครูใหญ่
พ.ศ. 2505 – 2507 นางสมร ท้วมชุมพร ดำรงตำแหน่งครูใหญ่
พ.ศ. 2507 นางสวาท รัตนวราห ดำรงตำแหน่งอาจารย์ใหญ่ จนถึงปี พ.ศ. 2510
ต่อมาเมื่อวันที่ 4 พฤษภาคม พ.ศ. 2510   กระทรวงศึกษาธิการประกาศรวมโรงเรียนชายหนองคายวิทยาคารและโรงเรียนสตรี ปทุมเทพรังสรรค์ เข้าด้วยกัน จัดการศึกษาเป็นแบบสหศึกษา และให้ชื่อใหม่ว่า “โรงเรียนปทุมเทพวิทยาคาร”  แล้วย้ายมาอยู่ ณ บริเวณปัจจุบัน ซึ่งมีเนื้อที่ 45  ไร่ ตั้งแต่บัดนั้นเป็นต้นมา
43

43 (สี่สิบสาม) เป็นจำนวนธรรมชาติที่อยู่ถัดจาก 42 (สี่สิบสอง) และอยู่ก่อนหน้า 44 (สี่สิบสี่)
คำเติมนำหน้า

ภาษากรีก - tritetraconta-
ภาษาละติน - triquatroginti-
ความหมาย

43 เป็นเลขอะตอมของธาตุ เทคนีเชียม
ซอยที่ 43 ของถนนจรัญสนิทวงศ์ มีอีกชื่อว่า ซอยมัณฑนา
โรงเรียนราชวินิต นนทบุรี

| โรงเรียนราชวินิต นนทบุรี> ที่ตั้ง |
| --- | --- |

เลขที่ 12/1 หมู่ที่ 5 ถนนบางใหญ่-บางคูลัด ตำบลบางใหญ่ อำเภอบางใหญ่ จังหวัดนนทบุรี 11140
พิกัด: 13°50′21.9″N 100°20′52.4″E﻿ / ﻿13.839417°N 100.347889°E﻿ / 13.839417; 100.347889
ข้อมูล
ชื่อเดิม:  • โรงเรียนนนทกิจประชาอุปถัมภ์  • โรงเรียนสตรีนนทบุรีบางใหญ่ (นนทกิจพิศาล)
ประเภท: โรงเรียนรัฐบาล
คำขวัญ: ปญฺญาย ปริสุชฺฌติ (คนบริสุทธิ์ได้เพราะมีปัญญา)
สถาปนา: 20 เมษายน พ.ศ. 2521 (46 ปี)
ผู้ก่อตั้ง: พระครูนนทกิจพิศาล
เขตการศึกษา: เขตพื้นที่การศึกษามัธยมศึกษานนทบุรี
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1012230157
ผู้อำนวยการโรงเรียน: ประวิน แก้วดวงแสง
ระดับปีที่จัดการศึกษา: มัธยมศึกษาปีที่ 1–6
เพศ: สหศึกษา
ภาษาที่ใช้เป็นสื่อการสอน: ไทย
สี:   ขาว   กรมท่า
เพลง: "มาร์ชโรงเรียนราชวินิต นนทบุรี"
ดอกไม้: พุทธรักษา
เว็บไซต์: www.rnn.ac.th
โรงเรียนราชวินิต นนทบุรี เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในหมู่ที่ 5 บ้านบางใหญ่ ตำบลบางใหญ่ อำเภอบางใหญ่ จังหวัดนนทบุรี
ประวัติการเปลี่ยนชื่อโรงเรียน

ปี พ.ศ. 2547 คณะกรรมการการศึกษาขั้นพื้นฐานได้ขอเปลี่ยนชื่อโรงเรียนนนทกิจประชาอุปถัมภ์เป็น "โรงเรียนสตรีนนทบุรีบางใหญ่ (นนทกิจพิศาล)" ต่อสำนักงานคณะกรรมการการศึกษาขั้นพื้นฐาน กระทรวงศึกษาธิการ และได้รับอนุมัติให้เปลี่ยนเป็นโรงเรียนสตรีนนทบุรีบางใหญ่ (นนทกิจพิศาล)
วันที่ 2 มิถุนายน พ.ศ. 2554 คณะกรรมการสถานศึกษาขั้นพื้นฐานโรงเรียนสตรีนนทบุรีบางใหญ่ (นนทกิจพิศาล) ได้ลงมติในที่ประชุมให้เปลี่ยนชื่อโรงเรียนจากโรงเรียนสตรีนนทบุรีบางใหญ่ (นนทกิจพิศาล) เป็นโรงเรียนราชวินิต นนทบุรี เนื่องจากชื่อโรงเรียนไปพ้องกับโรงเรียนสตรีนนทบุรีซึ่งเป็นโรงเรียนที่อยู่ในสังกัดสำนักงานเขตพื้นที่การศึกษามัธยมศึกษา เขต 3 เช่นเดียวกัน ทำให้มีผู้เข้าใจผิดเสมอว่าเป็นสถานศึกษาเดียวกัน ประกอบกับชื่อของโรงเรียนสตรีนนทบุรีบางใหญ่ (นนทกิจพิศาล) มีคาว่า "สตรี" นำหน้าชื่อโรงเรียน ซึ่งในความเป็นจริงนั้น โรงเรียนมีการจัดการศึกษาแบบสหศึกษา ซึ่งรับทั้งนักเรียนหญิงและนักเรียนชาย ทำให้ผู้ปกครองที่จะนำนักเรียนเข้าเรียนเกิดความเข้าใจผิดเสมอว่า โรงเรียนแห่งนี้รับเฉพาะนักเรียนหญิงเท่านั้น
วันที่ 25 กรกฎาคม พ.ศ. 2554 คณะกรรมการสถานศึกษาขั้นพื้นฐาน คณะครู นักเรียน ผู้ปกครอง และชุมชน ได้ลงมติในที่ประชุมเป็นเอกฉันท์ ขอเปลี่ยนชื่อโรงเรียนจากโรงเรียนสตรีนนทบุรีบางใหญ่ (นนทกิจพิศาล) เป็น "โรงเรียนราชวินิต นนทบุรี"
วันที่ 10 กุมภาพันธ์ พ.ศ. 2555 คณะกรรมการเขตพื้นที่การศึกษามัธยมศึกษา เขต 3 มีมติเห็นชอบให้โรงเรียนสตรีนนทบุรีบางใหญ่ (นนทกิจพิศาล) เปลี่ยนชื่อเป็น "โรงเรียนราชวินิต นนทบุรี" ตามประกาศของสำนักงานเขตพื้นที่การศึกษามัธยมศึกษา เขต 3 ในวโรกาสอันเป็นมงคล โรงเรียนควรขอพระราชทานพระบรมราชานุญาต ใช้นามชื่อโรงเรียนว่า "ราชวินิต นนทบุรี" พร้อมอัญเชิญพระมหาพิชัยมงกุฎและพระสัญลักษณ์ในพระบาทสมเด็จพระปรมินทรมหาภูมิพลอดุลยเดช เป็นตราสัญลักษณ์และอักษรย่อของโรงเรียน ในปี พ.ศ. 2552 มี นายชาคริส ภู่งาม เป็นผู้อำนวยการโรงเรียน
ปัจจุบันโรงเรียนได้เปิดทำการเรียนการสอนนักเรียนแบบสหศึกษาตั้งแต่ระดับชั้นมัธยมศึกษาปีที่ 1 ถึงมัธยมศึกษาปีที่ 6 เป็นเวลา 34 ปี
โรงเรียนนวมินทราชูทิศ มัชฌิม

| โรงเรียนนวมินทราชูทิศ มัชฌิม Navamindarajudis Matchim School> ข้อมูล |
| --- | --- |
ชื่ออื่น: น.ม.ม. / N.M.M.
ประเภท: โรงเรียนรัฐบาล สังกัด สำนักงานเขตพื้นที่การศึกษาเขต 42
คำขวัญ: รักษ์ศักดิ์ศรี มีคุณธรรม นำวิชาการ สืบสานงานพระราชดำริ
สถาปนา: 31 มีนาคม พ.ศ. 2529
สี: น้ำเงิน-เหลือง
เพลง: มาร์ชนวมินทราชูทิศ, ร่มราชพฤกษ์
ต้นไม้: ราชพฤกษ์    พระพุทธรูปประจำโรงเรียน พระพุทธนวมิ่งมงคล
เว็บไซต์: www.nmm.ac.th
โรงเรียนนวมินทราชูทิศ มัชฌิม จัดตั้งขึ้นเนื่องในวโรกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมพรรษาครบ 5 รอบ 60 พรรษา ในปี พ.ศ. 2530 โดยกรมสามัญศึกษา กระทรวงศึกษาธิการ ได้น้อมรำลึกในพระมหากรุณาธิคุณที่พระองค์ทรงเถลิงถวัลยราชสมบัติ ทรงประกอบพระราชกรณียกิจด้วยความวิริยะอุตสาหะ ทรงเปี่ยมด้วยพระเมตตาและทรงบำบัดทุกข์ บำรุงสุขเพื่อพัฒนาประเทศไทย ในทุกด้าน โดยมิได้ทรงเห็นแก่ความเหน็ดเหนื่อยแต่ประการใดด้วยพระมหากรุณาธิคุณล้นเกล้าล้นกระหม่อม และเพื่อเป็นการเฉลิมพระเกียรติและถวายเป็นถาวรวัตถุ กรมสามัญศึกษา กระทรวงศึกษาธิการได้จัดตั้งโรงเรียนนวมินทราชูทิศขึ้นในทุกภาคของประเทศไทย
ประวัติ

โรงเรียนนวมินทราชูทิศ มัชฌิม เป็นโรงเรียนหนึ่งในจำนวน 5 โรงเรียนที่อยู่ในโครงการจัดตั้งโรงเรียนมัธยมศึกษา เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสเฉลิมพระชนมพรรษา ครบ 5 รอบ วันที่ 5 ธันวาคม 2530 ของกรมสามัญศึกษา กระทรวงศึกษาธิการ โดยมีจุดมุ่งหมายที่จะให้โรงเรียนนี้เป็นอนุสรณ์ แห่งความตระหนักและรำลึกในพระมหากรุณาธิคุณให้กว้างไกลทั่วทุกทิศ จึงประกาศจัดตั้งโรงเรียนนวมินทราชูทิศ ขึ้น 5 โรงเรียนตามหลักภูมิศาสตร์ของประเทศ ภาคละ 1 โรงเรียน ดังนี้
ภาคเหนือ โรงเรียนนวมินทราชูทิศ พายัพ จังหวัดเชียงใหม่
ภาคกลาง โรงเรียนนวมินทราชูทิศ มัชฌิม ที่จังหวัดนครสวรรค์
ภาคตะวันออกเฉียงเหนือ โรงเรียนนวมินทราชูทิศ อีสาน ที่จังหวัดมุกดาหาร
ภาคใต้ โรงเรียนนวมินทราชูทิศ ทักษิณ  ที่จังหวัดสงขลา
ส่วนกลาง โรงเรียนนวมินทราชูทิศ กรุงเทพมหานคร  กรุงเทพมหานคร
กรมสามัญศึกษมีเจตนาอันแน่วแน่ที่จะจัดโรงเรียนมวมินทราชูทิศ ทั้ง 5 แห่ง ให้เป็นโรงเรียนขนาดใหญ่  60 ห้องเรียน สามารถรับนักเรียนเข้าเรียนทั้งระดับมัธยมศึกษาตอนต้นและตอนปลาย จำนวน  2,700 คน โดยจัดให้โรงเรียนมีความพร้อมความสมบูณ์ ด้านอาคารเรียน อาคารประกอบ วัสดุครุภัณฑ์ อุปกรณ์การเรียนการ สอน ตลอดจนกำลังบุคลากร กรมสามัญศึกษาปรารถนาที่จะส่งเสริมโรงเรียนนวมินทราชูทิศ 5 แห่ง ให้มีคุณภาพมาตรฐานสูง มีเอกลักษณ์เฉพาะตัวในด้านการบริหาร การปกครอง นักเรียนมีระเบียบวินัย มีศีลธรรมจรรยาและมีความกตัญญูกตเวทีต่อประเทศชาติ และพระมหากษัตริย์ อย่างดีเยี่ยมสมกับชื่อ โรงเรียนนวมินทราชูทิศ
ปัจจุบันโรงเรียนเปิดทำการเรียนการสอนในระดับชั้นมัธยมศึกษาตอนต้น และระดับชั้นมัธยมศึกษาตอนปลาย
ที่ตั้งและพื้นที่โรงเรียน

เลขที่ 88/7 ตำบลนครสวรรค์ตก อำเภอเมือง จังหวัดนครสวรรค์ 60000 โทร. 056226967 โดยใช้ค่ายลูกเสือพระบาง มีเนื้อที่ทั้งสิ้นประมาณ 32 ไร่ 3 งาน 29 ตารางวา ซึ่งกระทรวงมหาดไทยได้พิจารณาอนุมัติในหลักการ ให้กรมสามัญศึกษา ใช้ประโยชน์ในที่ดินดังกล่าว
ดูเพิ่ม

รายชื่อโรงเรียนในจังหวัดนครสวรรค์
วัดมกุฎคีรีวัน

| วัดมกุฎคีรีวัน |
| --- | --- |


ที่ตั้ง: โป่งตาลอง อำเภอปากช่อง นครราชสีมา
ประเภท: วัดราษฏร์ธรรมยุติกนิกาย
นิกาย: ธรรมยุติกนิกาย
เจ้าอาวาส: พระราชวัชรญาณดิลก(ปัญญา สทฺธายุตฺโต)
 สถานีย่อยพระพุทธศาสนา
วัดมกุฏคีรีวัน ตั้งอยู่ที่ ต.โป่งตาลอง อ.ปากช่อง จ.นครราชสีมา วัดนี้ได้ก่อตั้งโดย สมเด็จพระพุทธชินวงศ์ (ประจวบ กนฺตจาโร)อดีตเจ้าอาวาสวัดมกุฏกษัตริยารามวรวิหารกรรมการมหาเถรสมาคมและอธิการบดีมหาวิทยาลัยมหามกุฏราชวิทยาลัย ก่อตั้งสำนักปฏิบัติธรรม "มกุฏคีรีวัน" เมื่อปลายปี พุทธศักราช 2531 ปัจจุบัน พระราชวัชรญาณดิลก(ปัญญา สทฺธายุตฺโต) ดำงรงตำแหน่งเจ้าอาวาส
ประวัติก่อตั้ง

ในปลายพุทธศักราช 2531 จึงเริ่มดำเนินการก่อตั้งสำนักปฏิบัติธรรมมกุฎคีรีวันขึ้นโดยสมเด็จพระพุทธชินวงศ์ (ประจวบ กนฺตจาโร)ได้เป็นผู้นำบุกเบิกพื้นที่และสร้างสำนักปฏิบัติธรรมแห่งนี้ด้วยตนเอง และได้มอบหมายพระครูศรีธรรมานุศาสน์(สมคิด ภูริสฺสโม) ปัจจุบันเป็นพระรัชมงคลวัฒน์ ประธานสงฆ์วัดชูจิตธรรมาราม วิทยาลัยสงฆ์วังน้อย จังหวัดพระนครศรีอยุธยา เป็นผู้ดูแล นับเป็นพระสงฆ์รูปแรกที่ได้พำนัก ณ สำนักปฏิบัติธรรมมกุฏคีรีวัน
ต่อมาในวันที่ 27 กันยายน พุทธศักราช 2534 พระราชวัชรญาณดิลก(ปัญญา สทฺธายุตฺโต) ซึ่งได้รับอุปสมบทโดยสมเด็จพระพุทธชินวงศ์ (ประจวบ กนฺตจาโร)ณ วัดมกุฏกษัตริยารามวรวิหาร กรุงเทพมหานคร ได้ขอมาพำนักที่สำนักปฏิบัติธรรมมกุฏคีรีวันแห่งนี้ ซึ่งในขณะนั้นยังมีสภาพเป็นป่าและชุกชุมไปด้วยสัตว์นานาชนิด แต่ด้วยแรงศรัทธาของญาติโยมทำให้สำนักปฏิบัติธรรมมกุฏคีรีวันแห่งนี้มีการพัฒนาเปลี่ยนแปลงเป็นลำดับมีการก่อสร้างเสนาสนะ วิหาร ศาลาการเปรียญ ตลอดจนขยายไฟฟ้า ประปา และถนนลาดยาง จนทำให้สำนักปฏิบัติธรรมมกุฏคีรีวันกลายเป็นศาสนสถานที่สวยงาม ร่มรื่นไปด้วยพันธุ์ไม้นานาชนิด เหมาะอย่างยิ่งสำหรับประพฤติปฏิบัติธรรม
ศาสนสถาน

พระมหาเจดีย์มกุฏคีรีวัน 
สร้างอยู่บนยอดเขาชื่อว่า “เนินปัญจสิงขร” วัดความกว้างได้ 48 เมตร ยาว 48 เมตร นับเป็นมหามงคล จึงหมายเป็นราชสักการะ   และเฉลิมพระเกียรติแด่สมเด็จพระเทพรัตนราชสุดา ฯ สยามบรมราชกุมารี องค์อุปถัมภ์มหาวชิราลงกรณราชวิทยาลัยที่ทรงมีพระชนมายุครบ 4 รอบ 48 พรรษา เมื่อปี 2546โครงการสร้างพระมหาเจดีย์มกุฏคีรีวัน เป็นความดำริในพระเดชพระคุณท่านเจ้าพระคุณสมเด็จพระพุทธชินวงศ์ (ประจวบ กนฺตจาโร) เจ้าอาวาสวัดมกุฏกษัตริยาราม กรุงเทพมหานคร อดีตอธิการบดีมหาวิทยาลัยมหามกุฏราชวิทยาลัย กรรมการมหาเถรสมาคม และผู้ก่อตั้งวัดมกุฏคีรีวัน เพื่อเป็นพระบรมธาตุเจดีย์ ภายในประดิษฐานพระบรมสารีริกธาตุขององค์สมเด็จพระสัมมาสัมพุทธเจ้า พระธาตุพระอสีติมหาสาวก ฐานของพระมหาเจดีย์กว้าง 20เมตร ยาว 20 เมตร สูง 35 เมตร พระอัฐิธาตุครูบาอาจารย์สายพระกัมมัฏฐานภายในประดิษฐานพระบรมสารีริกธาตุ ที่สำคัญ ๆ อาทิเช่น
พระอัฐิธาตุหลวงปู่เสาร์ กันตสีโล
พระอัฐิธาตุพระครูวินัยธรมั่น ภูริทฺตโต (หลวงปู่มั่น)
พระอัฐิธาตุหลวงปู่ชอบ ฐานสโม วัดป่าโคกมน จ.เลย
พระอัฐิธาตุหลวงปู่เมตตาหลวง หรือ พระญาณสิทธาจารย์ (สิงห์ สุนทโร)  วัดเทพพิทักษ์ปุณณาราม ต.กลางดง อ.ปากช่อง จ.นครราชสีมา
พระอัฐิธาตุหลวงปู่แหวน สุจิณโณ วัดดอยแม่ปั๋ง อ.พร้าว จ.เชียงใหม่
พระอัฐิธาตุหลวงปู่วัย อตาลโย
พระอัฐิธาตุหลวงปู่เทสก์ เทสรังสี (พระราชนิโรธคัมภีรปัญญาวิศิษฐ์) วัดหินหมากเป้ง อ.ศรีเชียงใหม่ จ.หนองคาย
พระบรมอัฐิสมเด็จพระปรเมนทรมหามงกุฏ พระบาทสมเด็จพระจอมเกล้าเจ้าอยู่หัว พระธรรมิกมหาราชาธิราชเจ้า รัชกาลที่ 4 แห่งกรุงรัตนโกสินทร์
นอกจากนั้นยังเป็นที่ประดิษฐานพระพุทธมารวิชัยคีรีวันสิริมงคล (ซึ่งจำลองจากพระพุทธรูปโบราณ อายุประมาณกว่า 800 ปี พระพุทธติโลกนาถมงกฏธรรมค่รีวัน (พระพุทธรูปหินหยกขาว) และพระพุทธรูปประจำพระชนมวารสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
จากสำนักปฏิบัติธรรมสู่วัดมกุฎคีรีวัน

ในพุทธศักราช 2543 หม่อมราชวงศ์ทรงวิทย์ ทวีวงศ์ อุบาสกปฏิบัติธรรมและผู้ช่วยพระอาจารย์แดงดูแลสำนักปฏิบัติธรรมมกุฏคีรีวันได้ดำเนินการขออนุญาตสร้างวัด ณ สำนักปฏิบัติธรรมมกุฏคีรีวันแห่งนี้โดยมีจุดประสงค์ของการตั้งวัดดังนี้
เพื่อเป็นที่ประกอบพีธีกรรมและปฏิบัติของพุทธศาสนิกชนโดยทั่วไป
เพื่อเป็นสถานที่ปฏิบัติธรรมกัมมัฏฐานของพระนักศึกษาจากสภาการศึกษามหาวิทยาลัยมหามกุฏราชวิทยาลัยสงฆ์หนึ่งในสองแห่งของพระพุทธศาสนา
เพื่อเป็นสถานที่อบรมจริยธรรม ศีลธรรมของเยาวชน ข้าราชการ และ ประชาชน ให้รู้เข้าถึง และเข้าใจหลักธรรมทางพระพุทธศาสนา
เพื่อเป็นแหล่งศึกษาเกี่ยวกับสิ่งแวดล้อมและอนุรักษ์ทรัพยากรธรรมชาติ
เพื่อเป็นสถานที่ศึกษาเกี่ยวกับดาราศาสตร์
ด้วยความเห็นชอบของกระทรวงศึกษาธิการและมหาเถรสมาคม ได้อนุญาตให้สร้างวัด ตามหนังสือการศาสนา ลงวันที่ 12 กรกฎาคม พุทธศักราช 2544และได้อนุญาตประกาศให้ตังเป็นวัดในพระพุทธศาสนานามว่า วัดมกุฏคีรีวัน ตามประกาศกระทรวงศึกษาธิการ ลงวันที่ 2 พฤษภาคม พุทธศักราช 2545 ได้รับพระราชทานวิสุงคามสีมา ขนาดกว้าง 24 เมตรยาว 36 เมตร รวมเป็นพื้นที่ 864 ตารางเมตร เมื่อวันที่ 27 ธันวาคม พุทธศักราช 2545
รางวัลที่ได้รับ

วันที่ 22 พฤศจิกายน 2541
โล่รางวัลการสนับสนุนกิจกรรม “ค่ายเยาวชนสู่ความเขียวขจี ครั้งที่ 17”
14 มิถุนายน 2542
ได้รับโล่รางวัลรองชนะเลิศ กิจกรรมปลูกป่าแปลง ปี 2542
ในโครงการปลูกป่าถาวรเฉลิมพระเกียรติฯ
เนื่องในวโรกาสทรงครองราชย์ปีที่ 50 ระยะที่ 2
(พ.ศ. 2540 - 2545)
21 มิถุนายน 2542
ได้รับรางวัลชนะเลิศ กิจกรรมบำรุงรักษาต้นไม้ แปลง ปี 2539
ในโครงการปลูกป่าถาวรเฉลิมพระเกียรติฯ เนื่องในวโรกาสทรงครองราชย์ ปีที่ 50 ระยะที่ 2 (พ.ศ. 2540-2545)
1 สิงหาคม 2544
ได้รับรางวัลรองชนะเลิศ (ป่าบก) แปลง ปี 2542
ในโครงการปลูกป่าถาวรเฉลิมพระเกียรติฯ พระบาทสมเด็จพระเจ้าอยู่หัว เนื่องในวโรกาสทรงครองราชย์ ปีที่ 50 ระยะที่ 2 (พ.ศ. 2540 - 2545)
12มิถุนายน 2545
ได้รับรางวัลโล่เกียรติยศ รองชนะเลิศ การบำรุงรักอาต้นไม้ แปลง ปี 2542 ในโครงการปลูกป่าถาวรเฉลิมพระเกียรติฯ พระบาทสมเด็จพระเจ้าอยู่หัว
เนื่องในวโรกาสทรงครองราชย์ ปีที่ 50
12 มิถุนายน 2545
ได้รับรางวัลโล่เกียรติยศ รองชนะเลิศ การบำรุงรักอาต้นไม้ แปลง ปี 2542 ในโครงการปลูกป่าถาวรเฉลิมพระเกียรติฯ พระบาทสมเด็จพระเจ้าอยู่หัว
เนื่องในวโรกาสทรงครองราชย์ ปีที่ 50
15 กันยายน 2545
ได้รับโล่ประกาศเกียรติคุณ จากกรมป่าไม้ กระทรวงทรัพยากรธรรมชาติและสิ่งแวดล้อม สาขาพื้นฟูและพัฒนาพื้นที่ป่า
รูปภาพ ศาสนสถานในวัดมกุฏคีรีวัน

พระมหาเจดีย์มกุฏคีรีวัน
พระพุทธมารวิชัยคีรีวันศิริมงคล
บรรยกาศในพระมหาเจดีย์มกุฏคีรีวัน
สมเด็จพระพุทธชินวงศ์ (ประจวบ กนฺตจาโร) กับพระญาณดิลก(ปัญญา สทฺธายุตฺโต)
โรงเรียนคลองสิบสาม (ผิวศรีราษฎร์บำรุง)

| โรงเรียนคลองสิบสาม(ผิวศรีราษฏร์บำรุง) Klongsibsam (pusrirajbamroong) School> ที่ตั้ง |
| --- | --- |
ตำบลหนองสามวัง อำเภอหนองเสือ จังหวัดปทุมธานี 12170
ข้อมูล
ประเภท: โรงเรียนรัฐบาล
สถาปนา: 1 สิงหาคม พ.ศ. 2503
ผู้ก่อตั้ง: กระทรวงศึกษาธิการ
หน่วยงานกำกับ: สำนักงานเขตพื้นที่การศึกษาประถมศึกษา ปทุมธานี เขต2 ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
ระดับปีที่จัดการศึกษา: อนุบาลศึกษาปีที่ 1-ประถมศึกษาปีที่ 6
สี:    เหลือง-สีดำ
เว็บไซต์: http://www.k13.siamschool.info/
โรงเรียนคลองสิบสาม(ผิวศรีราษฏร์บำรุง) ตั้งอยู่หมู่ที่ 4 บ้านหนองงูหลาม คลองสิบสาม ตำบลหนองสามวัง อำเภอหนองเสือ จังหวัดปทุมธานี
ประวัติ

โรงเรียนคลองสิบสาม(ผิวศรีราษฏร์บำรุง) 1 สิงหาคม พ.ศ. 2503  เป็นโรงเรียนแห่งแรกในตำบลที่เปิดสอนมานานตั้งแต่สมัยปู่ ย่า ตา ยาย